CELEX: 62010CA0602
Language: da
Date: 2012-07-12 00:00:00
Title: Sag C-602/10: Domstolens dom (Fjerde Afdeling) af 12. juli 2012 — SC Volksbank România SA mod Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași (CJPC) (anmodning om præjudiciel afgørelse fra Judecătoria Călărași — Rumænien) (Forbrugerbeskyttelse — forbrugerkreditaftaler — direktiv 2008/48/EF — artikel 22, 24 og 30 — nationale bestemmelser til gennemførelse af dette direktiv — direktivets anvendelse på aftaler, der ikke er omfattet af direktivets materielle og tidsmæssige anvendelsesområde — forpligtelser, som ikke er fastsat i samme direktiv — begrænsning af bankprovisioner, som kan opkræves af kreditgiver — artikel 56 TEUF, 58 TEUF og 63 TEUF — forpligtelse til i national ret at indføre egnede, effektive procedurer for udenretslig bilæggelse af tvister)

22.9.2012   
            
            
               DA
            
            
               Den Europæiske Unions Tidende
            
            
               C 287/6
            
         Domstolens dom (Fjerde Afdeling) af 12. juli 2012 — SC Volksbank România SA mod Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași (CJPC) (anmodning om præjudiciel afgørelse fra Judecătoria Călărași — Rumænien)
   (Sag C-602/10) (1)
   
   (Forbrugerbeskyttelse - forbrugerkreditaftaler - direktiv 2008/48/EF - artikel 22, 24 og 30 - nationale bestemmelser til gennemførelse af dette direktiv - direktivets anvendelse på aftaler, der ikke er omfattet af direktivets materielle og tidsmæssige anvendelsesområde - forpligtelser, som ikke er fastsat i samme direktiv - begrænsning af bankprovisioner, som kan opkræves af kreditgiver - artikel 56 TEUF, 58 TEUF og 63 TEUF - forpligtelse til i national ret at indføre egnede, effektive procedurer for udenretslig bilæggelse af tvister)
   2012/C 287/09
   Processprog: rumænsk
   
      Den forelæggende ret
   
   Judecătoria Călărași
   
      Parter i hovedsagen
   
   
      Sagsøger: SC Volksbank România SA
   
      Sagsøgt: Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași (CJPC)
   
      Sagens genstand
   
   Anmodning om præjudiciel afgørelse — Judecătoria Călărași — fortolkning af artikel 22, stk. 1, artikel 24, stk. 1, og artikel 30, stk. 1, i Europa-Parlamentets og Rådets direktiv 2008/48/EF af 23. april 2008 om forbrugerkreditaftaler og om ophævelse af Rådets direktiv 87/102/EØF (EUT L 133, s. 66) — fortolkning af artikel 56, 58 og 63, stk. 1, TEUF — tidsmæssig anvendelse af den nationale gennemførelseslov — manglende opfyldelse af forpligtelsen til at indføre egnede og effektive procedurer for udenretslig bilæggelse af tvister — materiel anvendelse af den nationale gennemførelseslov — yderligere forpligtelser for kreditinstitutter, som ikke er foreskrevet i direktivet
   
      Konklusion
   
   
               1)
            
            
               Artikel 22, stk. 1, i Europa-Parlamentets og Rådets direktiv 2008/48/EF af 23. april 2008 om forbrugerkreditaftaler og om ophævelse af Rådets direktiv 87/102/EØF skal fortolkes således, at bestemmelsen ikke er til hinder for, at en national foranstaltning til gennemførelse af dette direktiv i national ret i sit materielle anvendelsesområde omfatter kreditaftaler som de i hovedsagen omhandlede, der har til formål at yde kredit sikret ved pant i fast ejendom, selv om sådanne aftaler udtrykkeligt er udelukket fra det materielle anvendelsesområde for nævnte direktiv i medfør af direktivets artikel 2, stk. 2, litra a).
            
         
               2)
            
            
               Artikel 30, stk. 1, i direktiv 2008/48 skal fortolkes således, at bestemmelsen ikke er til hinder for, at en national foranstaltning til gennemførelse af direktivet i national ret definerer sit tidsmæssige anvendelsesområde således, at denne foranstaltning også finder anvendelse på kreditaftaler som de i hovedsagen omhandlede, der er udelukket fra dette direktivs materielle anvendelsesområde, og som eksisterede på datoen for ikrafttrædelsen af nævnte nationale foranstaltning.
            
         
               3)
            
            
               Artikel 22, stk. 1, i direktiv 2008/48 skal fortolkes således, at bestemmelsen ikke er til hinder for, at en national foranstaltning til gennemførelse af dette direktiv i national ret pålægger kreditinstitutter forpligtelser, der ikke er fastsat i nævnte direktiv, for så vidt angår hvilke provisioner disse kan opkræve inden for rammerne af forbrugerkreditaftaler, som er omfattet af denne foranstaltnings anvendelsesområde.
            
         
               4)
            
            
               EUF-traktatens bestemmelser om den frie udveksling af tjenesteydelser skal fortolkes således, at de ikke er til hinder for en bestemmelse i national ret, der forbyder kreditinstitutterne i forbrugerkreditaftaler at anvende visse bankprovisioner.
            
         
               5)
            
            
               Artikel 24, stk. 1, i direktiv 2008/48 skal fortolkes således, at bestemmelsen ikke er til hinder for en bestemmelse, som er en del af en national foranstaltning til gennemførelse af dette direktiv, der på området for forbrugerkredittvister gør det muligt for forbrugerne direkte at henvende sig til en forbrugerbeskyttelsesmyndighed, som herefter kan pålægge kreditinstitutterne sanktioner for overtrædelse af denne nationale foranstaltning, uden først at skulle anvende de procedurer for udenretslig bilæggelse, som i den nationale lovgivning er fastsat for sådanne tvister.
            
         
      (1)  EUT C 89 af 19.3.2011.